اوکراین باش ناظیری ولادیمیر گرویسمان، اوکراین‌لیلارین تورکیه‌نی و بورا‌داکی توریزم ایمکان‌لارینی چوخ یاخشی بیلدیگینی سؤیله‌دی.
باش ناظیر گرویسمان، 14-15 مارسدا تورکیه‌یه ائدجگی رسمی زیارت اوّلینده، آنادولو آژانسینا دانیشدی.
اوکراین‌دان تورکیه‌یه گلن توریست ساییسی‌نین 1 میلیونون اوزرینه چیخدیغی، تورکیه‌دن اوکراین‌ا گئدن‌لرین ساییسیندا ایسه یوزده 28 آرتیم اولدوغو معلوماتینی پای‌لاشان باش ناظیر گرویسمان، توریزمه ایکیطرف‌لی علاقه‌لرین اینکیشافیندا بؤیوک ایمکان‌لار اولدوغونا دقت چکدی.
تورکیه ایله اوکراین آراسیندا پاساپورت‌سوز، یئنی هویت کارت‌لاری ایله قارشی‌لیق‌لی سیاحت ایمکانی تامین ائده‌جک راضیلاشمانین بو زیارت چرچیوه‌سینده ایمضالاناجاغینی بیل‌دیرن گرویسمان،
"منیم تورکیه سفریمده اهمیت‌لی بیر آددیم آتیلا‌جاق. اوکراین حکومتی ایله تورک حکومتی آراسیندا ایمضا‌لانا‌جاق راضیلاشما اوکراین وطنداش‌لاری تورکیه‌یه، تورک وطنداش‌لاری اوکراینا هویت کارتی ایله سیاحت ائده بیله‌جک. بو چوخ یاخشی بیر ایشاره. آیریجا چوخ ایستیقامت‌لی هاوا ترافیکی اوچون قارشی‌لیق‌لی اوپاق سفرلرینی آرتیرمامیز لازیم اولا‌جاق. اوکراین‌لی‌لار تورکیه‌نی و تورکیه‌نین توریزم ایمکان‌لارینی چوخ یاخشی بیلیر. " دئدی.
اوکرین باش ناظیری گرویسمان، تورکیه‌یه سفریمده، سیاحت آسان‌لیغی ایله ایقتیصادی امکداش‌لیق موقاویله‌لری‌نین یانیندا تحصیل ساحه‌سینده ده امکداشلیغا یؤنلیک مموراندوم ایمضالایاجاق‌لارینی بیلدیردی.
تورکیه-اوکراین دیپلوماتیک علاقه‌لری‌نین 25-جی ایلده ایکی اؤلکه آراسین‌داکی یاخینلاشمانین داها دا آرتدیغینی ایضاح ائدن گرویسمان، "تورک خالقینا و پرزیدنت رجب طیب اردوغانا اؤلکه‌میزین اراضی بوتؤو‌لوگونو دستکلدیگی اوچون مینتدارلیغیمی دیله گتیرمک ایستییرم. ایچینده اولدوغوموز چتین گون‌لرده بو بیزیم اوچون چوخ اهمیت‌لی." دئیه دانیشدی.
کریمه‌نین روسیا طرفین‌دن غیری-قانونی ایلحاقین‌دان سونرا کریمه تاتارلاری‌نین پروبلم‌لرینی حل ائتمه‌ده تورکیه‌نین کؤمکچی اولدوغونو کؤچورن گرویسمان
"بیزیم اوچون کریمه‌نین گئری دؤنمه‌سی چوخ اهمیت‌لی‌دیر. لاکین بیلیریک کی بونون اوچون واخت لازیم‌دیر." دئدی.
